**Előterjesztés**

**a Szenátus részére**

**elektronikus szavazás**

**Ideje: 2017. augusztus 15-16.**

**4. Napirendi pont: Címzetes egyetemi docensi cím adományozása**

**Mellékletek:**

**Készítette: dr. Battay Márton**

**Látta: -**

1. **Előzmények**

A Dr. Varga József a Tolnagro cégcsoport tulajdonosa már az egyetemi évek alatt kitűnt hallgató társai közül, mind az egyetemi, mind az Országos Tudományos Diákköri Konferencián elért kiváló eredményeivel és summa cum laude minősítéssel szerzett állatorvos doktori oklevelével. Mai napig nem szakadt el az István utcai Campusunktól. Szoros kapcsolatot tart fenn hallgatóinkkal, a hazai és a határon túli állatorvosokkal, és különösen évfolyamtársaival.

Varga doktor maximálisan támogatja a Sebészeti-, a Gyógyszertani-, illetve a Belgyógyászati egyetemi tankönyvek kiadását, és a Magyar Állatorvosi Kamara kiadványait. Fontosnak érzi a tehetséges diákok segítését, évről évre különdíjban részesíti a legjobb vizsgázókat, a legjobb szakdolgozatokat, és támogatja hallgatóinkat a Tudományos Diákköri Konferenciákon, és a legkülönbözőbb diákrendezvényeken. A HSAVA konferenciák sikeres lebonyolítását évről évre biztosítja, szervezi a Prímakatedra nevű szakmai napokat, így segítve a végzett állatorvosok továbbképzését, hallgatóink önképzését, az állatorvos-társadalom egyedülálló közösségét.

Varga Józsefnek köszönhetően kerülhetett sor az egyetemi EQUUS club 2016-os rekonstrukciójára, amelyért Az Állatorvostudományi Egyetem Szenátusa a „Pro Universitate Mecenatúra” kitüntetést adományozta számára. Az építkezéseket teljes mértékben finanszírozta a kivitelezést lebonyolította, melynek révén Alma Materünk „Budapest leghangulatosabb Campusa” olyan modern helyiséget kapott, amely a hallgatók, tanárok, öregdiákok összejövetelein túl színvonalas rendezvények lebonyolítására is alkalmas.

Hallgatóink oktatásában az Állattenyésztési, a Takarmányozástani és Gyógyszertani előadások tartásában személyesen is részt vesz, ahol Varga doktor ismerteti számos gyógyszerkészítmény hatását, előadását gyakorlati bemutatókkal egészíti ki, így a hallgatók közvetlen tapasztalatokat szerezhetnek a különböző gyógyszerkészítmények megfelelő vivőanyagára vonatkozóan is. Figyelemfelkeltő előadásai nagyban segítetik hallgatóinkat gyakorlati ismereteik kiegészítésében.

1. **Előterjesztés**

Fentiek alapján kérjük a Tisztelt Szenátust, hogy a Gyógyszertani és Méregtani Tanszékre, dr. Varga József részére címzetes egyetemi docensi címet adományozzon.

1. **Határozat tervezet**

**……./2016/2017. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2017. augusztus 9.**

 **Dr. Gálfi Péter**